Folketing
2013-11-26

Men jeg håber da, at ministeren er enig i, at det ikke er særlig retfærdigt, når vi nu har set, hvordan det rammer virksomhederne, at man nu pludselig skal betale en højere beskatning i forhold til de investeringer, der er foretaget. Altså, Bayerngas, et norsk-tysk selskab, har gjort opmærksom på, at 84 pct. af deres investeringer bliver ramt af det nye beskatningssystem, fordi de skal afholde omkostningerne efter 2013. Er det ikke et kæmpeproblem, og gør det ikke staten til en urimelig samarbejdspartner i den sammenhæng?